ปลัดท่องเที่ยวฯ ยังมั่นใจรายได้ท่องเที่ยวปีนี้ตามเป้า 2.4 ล้านลบ.
ปลัดท่องเที่ยวฯ ยังมั่นใจรายได้ท่องเที่ยวปีนี้ตามเป้า 2.4 ล้านลบ.-จำนวนนักท่องเที่ยว 33 ล้านคน
21 ต.ค. 2559

นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา แถลงสถานการณ์ท่องเที่ยวในปี 59 ว่า ยังมั่นใจรายได้จากท่องเที่ยวในปีนี้จะเป็นไปตามเป้าหมายที่ตั้งไว้ 2.4 ล้านล้านบาท และมีจำนวนนักท่องเที่ยวต่างประเทศเดินทางเข้ามาราว 33 ล้านคน
ส่วนผลกระทบที่เกิดขึ้นหลังจากพระบาทสมเด็จพระปรมินทร มหาภูมิพลอดุลยเดช สวรรคต อาจเป็นเพียงแค่ระยะสั้นต่องานมหรสพ งานรื่นเริง โดยกลุ่มที่คาดว่าจะได้รับผลกระทบ คือ นักท่องเที่ยวจากเอเชียตะวันออก โดยเฉพาะนักท่องเที่ยวอาเซียน และภูมิภาคเอเชียใต้ที่นิยมเดินทางจัดงานฉลองสมรสในประเทศไทย ส่วนกลุ่มที่คาดว่าจะไม่ได้รับผลกระทบ คือ นักท่องเที่ยวจากยุโรป อเมริกา และตะวันออกกลาง
สำหรับแนวโน้มสถานการณ์ท่องเที่ยวในปี 60 คาดว่าจะมีรายได้อยู่ที่ 2.8 ล้านล้านบาท และมีจำนวนนักท่องเที่ยวต่างประเทศเดินทางเข้ามาราว 37 ล้านคน
 